**N-am mai vorbit cu Tine de mult**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-am mai vorbit cu Tine de mult

...

N-am mai vorbit cu Tine de mult,

Dar acum, aș vrea să mă ierți,

Uneori, reușesc să Te-ascult,

Și Te rog să nu mă mai cerți!

...

Ăsta sunt, mă cunoști cel mai bine,

Numai Tu ști mereu ce gândesc,

Încă Te rog să ai milă de mine,

Și auzi-mă, când cu Tine vorbesc!

...

Să nu mă lași niciodată la greu,

Să nu-i lași să mă calce-n picioare,

Rămâi lângă mine mereu,

Ajută-mă să trăiesc cu onoare!

...

Oricât mi-ar fi vreodată de greu

Să nu-i lași să mă calce-n picioare,

Arată-le că ești Dumnezeu

Și prin Tine, trăiesc cu onoare!

...

N-am mai vorbit cu Tine de mult

Și Te rog să nu mă mai cerți,

Uneori, reușesc să Te-ascult,

Dar acum, aș vrea să mă ierți!